25 तक पेन-पेपरलेस हो जाएंगे पुलिस थाने
चित्तौड़गढ़ | पुलिसमुख्यालय के निर्देश पर जिला अपराध रिकार्ड ब्यूरो ने जिले के सभी 25 पुलिस थानों को आनलाइन करने का काम शुरु कर दिया है। शुक्रवार रात 12 बजे शहर के तीनों थाने कोतवाली, चंदेरिया सदर को आनलाइन कर दिया गया।
जिला अपराध रिकार्ड ब्यूरो के इंचार्ज शिवगिरी ने बताया कि 20 मार्च तक जिले के सभी थानों को आनलाइन कर दिया जाएगा। इस तैयारी से काम चल रहा है। थानों के आनलाइन होने के बाद रोजनामचों की प्रतिदिन एंट्री होगी। जिले में 20 मार्च के बाद थानों में होने वाली प्रथम सूचना रिपोर्ट भी आनलाइन दर्ज की जाएगी। बताया गया कि थानों को आनलाइन करने से पहले कम्प्यूटर में दक्ष सिपाहियों को क्राइम एंड क्रिमिनल ट्रेनिंग नेटवर्क एंड सिस्टम के बारे में जानकारी दी गई। आनलाइन डाटा भरने की प्रक्रिया पूर्व में ही समझा दी गई। ताकि एंट्री भरने में परेशानी नहीं आए। अधिकारियों का मानना है कि आनलाइन होने के बाद थानों में पुलिसकर्मियों का बस्ता भी हल्का हो जाएगा। पुलिस थाने पेन पेपर लेस हो जाएंगे।
नेटवर्कसमस्या से जावदा थाना नहीं हो पाएगा : जिलेके सुदूर भैसरोड़गढ़ क्षेत्र में स्थित जावदा थाना अभी भी आनलाइन नहीं हो पाएगा। इसका कारण वहां संचार नेटवर्क की समस्या है।
अन्यउपकरण भी उपलब्ध होंगे : अधिकारियोंके अनुसार थानों को ऑनलाइन करने के बाद जरूरत पड़ने पर कम्प्यूटर सिस्टम,सीपीयू, माउस, मॉनिटर प्रिंटर यूपीएस आदि भी उपलब्ध करवाए जाएंगे।
इन तारीखों में रात 12 बजे बाद आॅनलाइन
6मार्च: महिलाथाना, गंगरार और शंभुपुरा
7मार्च: कोतवालीनिंबाहेड़ा,सदर निंबाहेड़ा बड़ीसादड़ी
8मार्च: कपासन,राशमी आकोला
9मार्च: भूपालसागर,निकुंभ डूंगला
10मार्च: बेंगू,भैसरोड़गढ़ रावतभाटा
14मार्च: बस्सी,विजयपुरकनेरा
15मार्च: भादसोड़ा,मंगलवाड़, भदेसर पारसोली थाना
रोजनामचे में नहीं हो पाएंगी गड़बड़ियां
कईबार थानों में पुलिसकर्मी गलत एंट्री कर देते हैं। रोजनामचे से पेज भी गायब हो जाते हैं। ऐसी गड़बड़ियों पर अकुंश लगेगा। थानों के आनलाइन होने पर रोजनामचे की एंट्री हाथों हाथ भरनी होगी। एक बार कम्प्यूटर में एंट्री के बाद उसमें किसी प्रकार का कोई संशोधन नहीं हो सकेगा। की तो चोरी भी पकड़ी जाएगी। कम्प्यूटर एंट्री का समय शो कर देगा। अब तक रोजनामचे की कापी सुपरविजन अधिकारियों के पास बाद में पहुंचती थी। आनलाइन होने से अधिकारी अब अपने मोबाइल या कंप्यूटर पर हाथों हाथ देख पाएंगे।
एसएचओ के आईडी पासवर्ड से ही चल सकेगा यह सॉफ्टवेयर
पुलिसविभाग का यह साफ्टवेयर एसएचओ के ईमेल आईडी पासवर्ड से चलेगा। दूसरा कोई उसे नहीं खोल सकता। विभाग के जयपुर में बैठे अधिकारी भी जिले के प्रत्येक थाने पर नजर रख सकेंगे।
mag_Deva hin_Deva hin_Deva hin_Deva hin_Deva hin_Deva awa_Deva bho_Deva awa_Deva awa_Deva awa_Deva mai_Deva mai_Deva hin_Deva hin_Deva hin_Deva hin_Deva